Hadid surasi. Hadid surasi (, nomining maʼnosi — "") — Qurʼonning -surasi. Madiniy suralardan biri, oyatdan iborat. Bu sura Qurʼonning -sahifasida va -juzida joylashgan. -boʻlib nozil boʻlgan. Madinada "Zalzala" surasidan keyin nozil boʻlgan. U 29 oyat, 544 kalima va 2476 harfdan iborat. Mufassal suralardan. Tartib raqami boʻyicha Qurʼonda 57-­sura. Surada ilohiy koʻrsatmalar, yaʼni shariat hukmlari bilan birga moʻminlar jamiyatini tarbiyalashga, aqidaviy masalalarga doir oyatlar bayon etilgan. Sura uch asosiy mavzuni qamragan: 1. Borliqning barchasi Allohniki: uni Oʻzi yaratishi va xohlaganicha tasarruf qilishi. 2. Din yoʻlida mol va jonni fido qilish; moʻmin va munofiq orasida farq boʻlishi. 3. Bu dunyo havaslarining yolgʻonchi ekani, moʻmin kishi oxiratini obod qilish yoʻlida Alloh roziligini topishga harakat qilishi. Bu sura borliqdagi barcha narsa — inson, hayvon, daraxt va boshqa narsalar doimo Allohga tasbeh aytib, ulugʻlab turishi haqida xabar berish bilan boshlanadi. Shundan keyin Alloh taoloning ilohiy sifatlari bayon qilinadi. Bu suradan moʻminlarni Alloh ularga ato etgan narsalardan saxovat qilishga chorlagan oyatlar ham oʻrin olgandir. Boylik Allohniki, u insonning qoʻliga omonat sifatida qoʻyilganligi zikr etilgan. Sura moʻminlar bilan munofiqlarning oxiratdagi ahvoli toʻgʻrisida xabar berib, u joyda munofiqlar dunyodagi kabi moʻminlar orasiga qoʻshilib keta olmasdan, ajralib qolishlarini uqtiradi va bu hayoti dunyoning oʻtkinchi ekanligini, bahor yomgʻiri ostida toʻrt kun barq urib ochilib, soʻng yoz issigʻiga bardosh bera olmay, qurib-qovjirab qoladigan chechaklarga tashbeh qilinadi. Sura Iso paygʻambar yoʻllariga ergashgan ahli kitoblarni Allohdan qoʻrqishga va U zotning soʻnggi paygʻambari Muhammad (sollallohu alayhi vasallam) ga imon keltirishga daʼvat qilish bilan xotima topadi. Bu surada kishilarning tinchlik kunlarida ham, urushlarida ham birdek zarur va foydali boʻlgan temir moddasi haqida - 25 ­oyatda metall turlari va ularning xislatlari haqida zikr qilingani uchun u "Hadid" — "Temir" surasi deb nomlangandir.